מרוקו, השוכנת בחלק המערבי של צפון אפריקה, "המַגרֵבְּ", היא מדינה שחיים בה שבטים, עמים ובני דתות שונות.
למרוקו נוף פיזי ותרבותי ססגוני: מהרי האטלס המושלגים עד הסהרה, על נאות המדבר שלה. מהקסבות המדבריות עד המלאח היהודי, מתרבות הברברים ועד השבטים המדבריים, מחוף הים התיכון עד החוף האטלנטי.
מרוקו היא יריעה של תרבויות: מזרחית, ים-תיכונית, מוסלמית, ברברית, צרפתית. הנופים שלה מושכים את העין והלב. המראות העולים מהעולם המוסלמי המדברי ומן הערים הגדולות במגרב, מצוירים בצבעים ים-תיכוניים עזים. האמנות, האדריכלות, המלאכות המסורתיות, השווקים על ריחותיהם וצבעיהם המשכרים, הגנים, הערים המודרניות שבתוכן שוכנים הרבעים העתיקים – כל אלה ועוד – הם על מפת הטיול שלנו, כולל מפגש עם המוזיקה המרוקאית העשירה. ועל כל אלה – העושר השמור לנו, של התרבות היהודית שנוצרה והתקיימה במרוקו.
ערים עתיקות, שווקים ססגוניים, נופים של הרים גבוהים, חופים ומדבר – המדבר הגדול בעולם כולו – הסהרה, אתרי נוף המושכים את הלב והעין.
ההיסטוריה והתרבות של הקהילה היהודית במרוקו, ומבקשת להשתתף בחוויה של טיול באתרים מלאי הקסם של מרוקו.
מה מיוחד בטיול זה ?
טיסה למלגה שבספרד דרך אירופה. עם ההגעה למלגה, בירת אנדלוסיה, נפגוש באוטובוס שיסיע אותנו מערבה לאורך "חופי השמש" – קוסטה דל סול – ונראה בדרך עיירות חוף מסקימות וצבעוניות. בתום הנסיעה לאורך החופים, נגיע לעיירת נמל, בה נתמקם ללילה. ארוחת ערב ולינה בטאריפה.
בשעות הבוקר, נעלה על המעבורת לכיוון מרוקו, נגיע לטנג'יר ולאחר התארגנות לקבלת אשרות הכניסה למרוקו, נצא לביקור רכוב בטנג'יר. נמשיך בנסיעה לכיוון ראבט. נעצור בדרך בעיר הפורטוגזית היפה במרוקו אסילה ומשם נמשיך לראבט שם נלון. ארוחת ערב ולינה בראבט.
הסיור ברבאט יגלה לנו עולם שלם במרוקו. הארמון על המתחם הכולל שלו, שם מקום מגוריו של המלך ומקום מושבו של הפרלמנט – יהיה על סדר הביקור שלנו בעיר הבירה. סביב הארמון גנים על שטח רחב ידיים. מטפחים שם צמחייה מגוונת, ובה גם צמחים המיוחדים למקום הזה. נבקר בקסבת אודיה ונראה את אופי הבנייה והאדריכלות שם, ולא נפסח על הגן האנדלוסי. נמשיך בנסיעה מזרחה למקנס שהייתה עיר הבירה של הסולטאן מולאי איסמעיל אשר החל את השושלת העלווית. במקנס נסייר באסמי התבואה ובאורוות הסוסים הענקיים. כמובן שנהיה בשוק התוסס הנקרא שוק אל הדים, מול באב מנצור – שהוא שער יפה שאין שני לו במרוקו. נעבור דרך תלמוד תורה של מקנס, בית הספר היהודי לבנים ובית הקברות החדש. מקנס הייתה העיר הראשונה והעיקרית במרוקו שקלטה אליה את מגורשי ספרד במחצית המאה ה-15. משם ניסע אל פס. ארוחת ערב ולינה: בפס.
פס היא עיר הבירה הדתית והתרבותית של הממלכה המרוקנית, והיא העתיקה בערי המדינה (נוסדה במאה השמינית). צביונה העתיק נשמר עד היום ומעניק לה גוון ייחודי: מסגדים, מַדרסוֹת, ארמונות, סמטאות, שווקים הומי אדם, אזורים של בעלי מלאכה המציגים לראווה את עבודותיהם. ידועים הם: שוק הבורסקאים, מתחם הצבעים של האריגים, רוקמי הקפטנים והגלביות, שוק רוקעי הנחושת. כל אלה נראים בעת עבודתם על אומנותם. נגיע לאחר מכן אל המלאח, שהוא הרובע היהודי העתיק. קהילה יהודית מפוארת התקיימה בו שנים רבות רבות, ועליה נמנו אנשי רוח ותורה, כמו: הרמב"ם, רבי יצחק אלפסי (כלומר – מהעיר פס) ועוד רבים. נסור לביקור בבית הקברות היהודי בן מאות השנים, שם נשמע על סוליקה הקדושה. ביקורנו בפס יסתיים בבית הכנסת העתיק. בערב נצא למופע פולקלור מקומי. ארוחת ערב ולינה: בפס.
נוסעים למדבר סהרה. נגיע אל איפראן (1650 מ' מעל פני הים) בהרי האטלס התיכון. הצרפתים, בעת שלטונם במרוקו בנו כאן עיר בנוסח עיירת נופש אלפינית. בתים פרטיים, רחובות יפים, סגנון של אדריכלות מערבית מושפע גם מזו המקומית. נמשיך לעבר שמורת הארזים הגדולה ביותר במרוקו לטיול שלנו ביער של ארזים ואלונים.
ניסע לעיירה ושמה מידלט, לרגלי הרי האטלס הגבוה. במקום הזה נראה לראשונה את סגנון הבנייה האופייני לדרום ממלכת מרוקו – קסבות הבנויות מלבני בוץ. נחלוף על פני נאות מדבר של מאות דקלים וערוגות. ארוחת ערב ולינה במלון מיוחד בארפוד.
נתחיל מוקדם בבוקר בנסיעת גיפים לדיונת מרזוגה שם נצפה בזריחה נזור לארוחת בוקר ונצא לנסיעה אל הרי האטלס הגבוה. נסור בדרך אל מפעל המים של יושבי המדבר "פוגרות", ונלמד לדעת איך מובילים מים באזורים האלה. אחר כך נגיע אל קניון הטודרה. במישורי העצום של הסהרה ניצבים גושים של אבן גיר וחול צבעוני, שיצר הטבע בתהליך הנקרא קימוט וסחף. מראה מדהים! הקניון עצמו נחבא בין קירות זקופים של רכסי גרניט בצבע אדמדם. נצא לסיור ברגל בין הבוסתנים וחלקות הירק, ואז נגיע לפתח הקניון. נמשיך אחר כך בנסיעה עד לבומם דאדס. נסעד במלון ארוחת ערב. הלינה: בדאדס.
הנסיעה היום היא בנתיב "אלף הקסבות" אל בירת הוורדים, היא קלעה אל מגונה. משם, נמשיך בנסיעה דרך וורזאזאת המדברית. ומשם אל הקסבה הגדולה, אל איית בן חדו נגיע בהמשך הדרך, מקום המגיעים אליו אלפי תיירים אחרי שהשקיעו בשחזור ובשימור שלו. טיול בסמטאות יגלה לנו איך חיים כאן תושבי הקסבה. הסמטאות הציוריות מושכות את לב המטיילים והתיירים. אל מעבר ההרים באטלס הגבוה נגיע בדרך של מראות נוף יפים. המעבר נקרא טיזין טיצ'קה בגובה של 2,260 מטר! אנחנו בדרך אל מרקש, אשר מכנים אותה פנינת הדרום של מרוקו. כאשר נגיע אליה נצא לבילוי בכיכר ג'אמע אל פנאע. ארוחת ערב ולינה: במרקש.
נצא עם ג'יפים להרי האטלס הגבוה, לטיול טבע בשילוב תצפיות על פסגות העולות על 4000 מ'. ניסע לכפר אימליל המהוה נקודת מוצא לטרקים העולים לפסגת הרי האטלס הגבוה, הטובקאל. משם נרד לעמק האוריקה, לכפר סיתי פטמה. הטיול יותאם לתנאי מזג האויר באטלס הגבוה. יתכן שילוב טיול רגלי לפי כושרם של המטיילים. בערב נשוב למרקש. ארוחת ערב ולינה במרקש.
ממערב למרקש נמצא מפעל המייצר שמן שמופעל ומנוהל על ידי ארגון של נשים. נגיע אליו בנסיעה ממרקש, בדרכנו לאסווירה. נוכל לעקב מקרוב אחר יצור השמן, נקבל הסברים על התכונות המיוחדות של כל המוצרים המיוצרים שם. אל מוגדור א-סאווירה נגיע בסביבות שעות הצהריים. זו אחת מערי החוף הפורטוגזיות מן המאה ה-15. שם נוכל לראות את הביצורים שבנו הפורטוגזים, את הסקאלה (המגנים על הנמל), וכן את הסדנאות ובתי המלאכה לעבודות מעץ הערער שצבעו אדום. בזמן חופשי נסעד באחת ממסעדות הדגים שבעיר העתיקה. לינה אסואירה.
בשעות הבוקר, ניסע לכיוון צפון אל קזבלנקה. בדרך נעצור באל גדידה נסייר בעיר הפורטוגזית היפה. שם נאכל ארוחת צהרים ולקראת ערב נגיע לקזבלנקה ובמידת האפשר נכנס לבית הכנסת בית אל, ארוחת ערב סיכום הטיול ולינה בקזבלנקה.
נפתח את היום בסיור מודרך במסגד חסן השני, אשר נבנה ב- 1993 על החוף, שהוא המסגד הגדול ביותר באפריקה, ובין המפוארים בעולם. נגיע לשוק המיוחד שבשכונת חובוס ונספוג את האווירה ואת ריחות התבלינים האופפים את המבקרים. נמשיך לטיול באווירה קוסמופוליטית בטיילת החדשה של העיר, ככל שיותיר הזמן ובהתאם לשעת הטיסה, נצא לשדה התעופה, לטיסה בחזרה לארץ, דרך יעד באירופה.
מחיר הטיול נקבע על פי התעריף הידוע בזמן שליחת ההצעה, במידה ויהיו שינויים בתעריפי הטיסות, מסי הנמל ומסים נוספים, אשרות או שרותי קרקע, יתווסף למחיר למשתתף בהתאמה.
סדר הימים והתוכנית יכולים להשתנות בהתאם לאילוצים בשטח ולהחלטת המדריך.
לתשומת לבכם משנת 2000 חלה אזהרת מסע של משרד החוץ ומטה ללוחמה הטרור, על מרוקו.
תחבורה : מעבורת מספרד למרוקו ואוטובוס ממוזג וחדיש צמוד לכל ימי הטיול.
אשרת כניסה: ויזה קבוצתית בהגעה למדינה.
תשר : לנותני השירותים בחו"ל בלבד.
נא לוודא שהדרכון בתוקף לחצי שנה לפחות מיום הכניסה למרוקו.
ההרשמה מתבצעת באמצעות טופס רישום המצורף לכל טיול. את טופס הרישום יש לשלוח למרכז ההזמנות בפקס או בדוא"ל (מהאתר) ולוודא טלפונית שאכן הגיע. אין לראות במשלוח הטופס אישור להרשמה ללא אישור קבלתו בטלפון.
עם קליטת טופס הרישום תיגבה מקדמה על סך 300 דולר המהווה חלק ממחיר הטיול הסופי.
למרוקו דרושה אשרת כניסה. אשרת הכניסה היא קבוצתית ועלות הטיפול בה כלולה במחיר הטיול.
עם ההרשמה יש לשלוח צילום דרכון ברור, כולל עמוד הארכת תוקף במידה ויש.